google/wiki40b huggingface dataset:
Voltige

Voltige er en sport som ofte beskrives som en blanding av turn og dans på en hest i bevegelse. Dette er en konkurransesport som er forholdsvis lite kjent i Norge, men mer utbredt i land som Tyskland, Sverige og Frankrike. I voltigekonkurranser konkurreres det individuelt, i lag og i par (pas-de-deux). Det meste foregår i galopp (nybegynnerklasser er ofte i skritt), og hesten beveger seg i en volte (sirkel) imens den blir kontrollert av en longør. 
En voltigekonkurranse består av obligatoriske øvelser og en kür
De obligatoriske øvelsene er (i internasjonalt program) grunnsits, fane, mølle, saks, stående og flanke. Disse øvelsene blir bedømt med karakter fra 1 til 10, hvor 10 er det beste. Kür er et program bestående av øvelser man selv velger, som blir bedømt etter utførelse, vanskelighetsgrad og komposisjon. I lagkür er det 2 eller 3 mennesker samtidig på hesten. 
Hesten får også en egen karakter i konkurranser, ut fra hvor godt og stabilt den går.
Kadena Air Base

Kadena Air Base (IATA: DNA, ICAO: RODN) (japansk: 嘉手納飛行場) er en av det amerikanske flyvåpenets flystasjoner, og ligger på Okinawa i Japan. Den er hjem til 18th Wing. Dette er den største amerikanske flystasjoner i Asia.
Svømming under VM i svømmesport 2019 – 100 meter butterfly kvinner

Semifinaler

Semifinalene ble svømt 21. juli fra kl. 20:12 lokal tid.
1. divisjon basketball for menn 2003/04

1. divisjon basketball for menn 2003/04 var det nest øverste nivået i norsk basketball for menn 2003/04-sesongen. Halden vant grunnserien foran Gimle og Persbråten.
SaaS

SaaS er en engelsk fortkortelse som står for «Software as a Service». Det kan oversettes til norsk som «Programvare som en Tjeneste». Det beskriver en programvare- og leveringsmodell som innebærer at man lisensierere ut en programvaren som et abonnoment for bruk av andre. En slik tjeneste innebærer som regel at at den som står bak er vert for tjenesten.
Elefantapoteket

Elefantapoteket er apotek i flere norske byer.

Trondheim

I Trondheim åpnet det i Mellomveien 20 i 1921 av en Ivar Ernst Winther Grønlie og Harald Knudsen. Det er i 2014 lokalisert i Haakon VIIs gate 9.
Lochmodocerus

Utseende

En middelsstor, avlang, svart trebukk. Antennenes tredje, fjerde og femte ledd er tett kledt med oppstående, svarte hår og ligner flaskekoster. Utenfor dette er antennene lysgrå. Pronotum har en kraftig pigg på hver sidekant. Dekkvingene er parallellsidige og har fine, lyse tverrflekker (vatring).

Levevis

Disse billene har larver som lever i død ved av løvtrær, ofte like under barken.

Utbredelse

Arten er kjent fra det sørlige Mexico (Chiapas) og Guatemala.
Cēsis

Cēsis (tidigere Venden på skandinavisk, Wenden på tysk, Võnnu på estisk) er en by i Latvia med drøye 18,000 innbyggere i den nordre delen av landet. Byen ligger ved elven Gauja. Bykommunen hadde 17 170 innbyggere i 2016.
Cēsis er kjent for sin borg fra middelalderen. Den er i dag en turistattraksjon.
Sangeren Laima Vaikule er født i Cēsis, men familie hennes flyttet til Riga da hun var 3 år.
Fjalar

Fjalar (gammelnorsk; Fjalarr av fela, «gjemme»; «Gjemmeren») var i norrøn mytologi en dverg som ifølge Snorres Edda sammen med sin bror Galar drepte den vise Kvase. Av hans blod laget de skaldskapsmjøden. Skaldedrikken blir senere stjålet av jotnen Suttung.
Schwandorf

Schwandorf er en by i den tyske delstaten Bayern, i det sydlige Tyskland. Byen hadde 27 800 innbyggere i 2012.
Liten ramsløkflue

Utseende

En middelsstor (8-10 mm), slank, svart blomsterflue. Fasettøynene er tett kledt med mørke hår. Antennene er små og helmørke. Ansiktet er dekket med lys bestøving på sidene, i midten med en liten men markert midtknøl. Ansiktet er noe forlenget nedover under fasettøynene. Kroppen er matt svart med ganske lange men ikke spesielt tette, mørke hår. Bakkroppsleddene har litt utydelige, sølvaktige sideflekker av bestøving. Beina er helmørke, vingene litt grålig røykfargede.

Levevis

Larvene minerer i bladene på ramsløk, og kan slik lett skilles fra larvene til stor ramsløkflue (Portevinia maculata), som lever nede i løkene. De voksne fluene flyr når ramsløken blomstrer i april-mai. Den overvintrer som puppe nede i bakken.

Utbredelse

Arten har en flekkvis utbredelse i Europa, mot sør og øst til Bulgaria. I Norge er den bare kjent fra noen lokaliteter ved Bergen, samt nordover vestlandet, til Nordmøre i Møre og Romsdal.
Osteopati

Osteopati er en form for medisinsk behandling som i enkelte land er del av primærhelsetjenesten, mens den i andre land ansees som alternativ eller komplementær. Behandlingen består i hovedsak i tøying og bevegelse av muskler og ledd ut fra en teori om at dette skal hjelpe kroppen til å lege seg selv. I henhold til informasjon fra National Health Service (NHS) er effekten av osteopati begrenset, slik behandling kan muligens ha effekt på noen former av smerte, som i nakke og rygg, men i dag er det ikke noe forskning som underbygger at behandlingen har effekt på lidelser som ikke er knyttet til skjelett og muskler.

Historie

Kirurgen Dr. Andrew T. Still introduserte osteopatien i USA i 1874 og var dermed den første som satte manipulasjonsbasert behandling inn i et lærbart system. I 1892 ble den første osteopatiskolen grunnlagt i Kirksville i USA. I 1913 ble British School of Osteopathy startet. Norsk Osteopatforbund ble stiftet i 1993. Den første utdanningen i osteopati i Norge, ble startet i 1997. I dag er det Høyskolen Kristiania, Institutt for helsevitenskap i Oslo som leverer utdanning i Norge.

Sikkerhet og bivirkninger

Dokumentasjon av sikkerhet og bivirkning av osteopatiske behandlingsmetoder viser at alvorlige bivirkninger ved osteopatisk behandling er meget sjeldent og behandling hos kompetente osteopater ansees som trygg.

Effekt

Ifølge informasjon fra National Health Service (NHS) er effekten av osteopati begrenset, slik behandling kan muligens ha effekt på noen former av smerte, som i nakke og rygg, men i dag er det ikke noe forskning som underbygger at behandlingen har effekt på lidelser som ikke er knyttet til skjelett og muskler. Store norske leksikon sier følgende om behandlingsformen: «Osteopati er ikke en del av kunnskapsbasert medisin, og er ikke dokumentert naturvitenskapelig.»

Internasjonalt

I de fleste vestlige land er osteopati betraktet som en form for komplementær eller alternativ behandling. Osteopater må ha offentlig godkjenning i Danmark, Australia, Belgia, England, Finland, Island og Frankrike, blant andre. I Storbritannia, Australia og New Zealand er osteopater en del av den ordinære primærhelsetjenesten og autoriserte utøvere har lov til å stille diagnoser og anbefale behandling uavhengig av leger og andre helseprofesjoner. I Storbritannia refunderes imidlertid ikke behandlingen av trygdesystemet. I Canada kan autoriserte osteopater med godkjent utdannelse fra USA praktisere på linje med leger.

I Norge

Høyskolen Kristiania, Institutt for helsevitenskap, tilbyr Norges eneste fulltidsstudium innen osteopati. Utdanningen ved høyskolen består av en treårig bachelorgrad på 180 studiepoeng som gir graden Bachelor i osteopati og som kvalifiserer for opptak til et ettårig videreutdanningsstudium på 60 studiepoeng. Utdanningsløpet på fire år samsvarer med internasjonal standard for osteopatisk utdanning.
Verdenscupen i curling 2018/19

Verdenscupen i curling 2018/19 ble organisert av World Curling Federation og begynte i september 2018 i Suzhou og ble avsluttet i mai 2019 i Beijing. Det var første gang verdenscupen i curling ble arrangert.

Første runde

Første runde ble arrangert i Suzhou i Kina fra 12. til 16. september 2018.

Andre runde

Andre runde ble arrangert i Omaha i USA fra onsdag 5. til søndag 9. desember 2018.

Tredje runde

Tredje runde ble arrangert i Jönköping i Sverige fra 30. januar til 3. februar 2019.

Fjerde runde

Fjerde runde blir arrangert i Beijing i Kina fra 8. til 12. mai 2019.
Nizami Aruzi

Nizami Aruzi  (persisk: نظامی عروضی), (født ca. 1085 i Samarkand i Sentral-Asia, død ca. 1165 i Bamiyan i Afghanistan var en persisk dikter og forfatter. Han arbeidet store deler av livet sitt som hoffforfattere under ghuridene. Gjennom sine reiser rundt om i Stor-Khorasan søkte han kunnskap av samtidens lærde menn. Dermed ble han i tillegg til å være en dyktig poet også dreven innenfor det astrologiske og medisinske feltet. Men det Nizami Aruzi i dag er aller mest kjent for er sitt verk Chahâr maqâle (Fire skrifter).

Fire skrifter

I dette verket beskriver han fire høytstående embetsmenn og ministerer, henholdsvis skriveren, poeten, astrologen og legen. Disse karakterene ansar han som svært viktige for herskeren å omgåes med. Han sier at enhver konge behøver en fremstående dikter som kan synge hans lover og sørge for at hans gode rykte blir spredt over hele verden:
“Hans vers skall ha en sådan kvalitet att den finns innristad på tidens blad, ligger på var adelsmans läppar, nedtecknas av skönskrivare och deklameres i städerna” (Ashk Dahléns oversettelse). 
Videre vektlegger Nizami Aruzi astrologens rolle som svært viktig. Denne vise mannes oppgave er å spå fremtiden og bestemme gode tidspunkter for å ta viktige avgjørelser. Astrologens rolle kan på en måte forklares som funksjonen til dagens økonomer. En økonom kan gi gode tips og råd, om det er lønnsomt eller ei å investere i ulike prosjekter. De kan også forutse eventuelle fallgruver. 
Til sist er Legens rolle svært viktig. Han sørget for at kongen bevarte en god helse slik at hans regjeringstid skulle vedvare lenge.
Mini-Europa

Mini-Europa er navnet på en park i Brussel i Belgia, laget som Europa i miniatyr. I parken finnes modeller av bygninger fra de fleste land i Europa, blant annet Big Ben og Eiffeltårnet. Modellene fremstiller kjente bygninger i EU, og Norge er dermed ikke representert.

Historie

Det var i 1987 at kunsthistorikere laget over hundre bygninger av kulturell betydning i EU. Fra denne lista kommer modellene i parken. Da de skulle lages, måtte man ta detaljerte fotografier av bygningene. Ofte måtte man ta flere turer for å få dekket det som var nødvendig for å lage tegninger til bygningen, som er i målestokken 1:25.
For å bygge bygningene deltok 55 verksteder fra 9 medlemsland i å lage foreløpige modeller i en rekke forskjellige materialer. Siden ble det laget former, og deretter ble bygningene støpt i epoxy eller polyester. Til slutt ble de malt. Å lage disse modellene var svært arbeidsintensivt, man brukte over 24 000 timer på katedralen i Santiago de Compostela. Det har kostet €75 000 å fremstille den enkelte bygningen.
Duan Siping

Duan Siping (kinesisk: 段思平, pinyin: Duàn Sīpíng, født i 893 i Xizhou i Dali i dagens Yunnan i Kina, død 944 i Dengzhou) var en nasjonal leder av Baifolket, og stammet fra en offisersfamilie i det gamle kongedømmet Nanzhao. Han grunnla kongedømmet Dali i 937 og ble dets overhode.
Kongedømmet klarte å beholde sin uavhengighet fra Kina frem til etter at Kublai-khan erobret riket i 1253.
Flussyre

Produksjon

Mineralet flusspat (kalsiumfluorid CaF₂) og svovelsyre brukes til å produsere flussyre.
CaF₂ + H₂SO₄ → 2HF + CaSO₄
Grands Magasins du Louvre

Les Grands Magasins du Louvre, opprinnelig Les Galeries du Louvre, var et storvarehus i Paris som ble grunnlagt i 1855, tre år ettr sin hovedkonkurrent, Le Bon Marché. Etter at det kom under ny ledelse ved Société du Louvre stengte det sine sører for godt i 1974. Deretter har bygningene huset Louvre des Antiquaires, et konglomerat av antikvitetsforretninger, og kontorer. Les Grands Magasins du Louvre var en inspirasjon for Émile Zolas roman Au Bonheur des Dames (1883).

Historie

Alfred Chauchard, som hanne vært selger ved forretningen Au Pauvre Diable med en månedslønn på 25 Francs, slo seg i 1855 sammen med Auguste Hériot og Léonce Faré om å leie gateetasjene til det nyåpnede Grand Hôtel du Louvre på rue de Rivoli i en bygning bygd i 1852 av brødrene Péreire etter ønske Seine-prefekten Baron Haussmann. Her startet Faré, Chauchard, Hériot et Compagnie en motebutikk ved navn Les Galeries du Louvre. Bygningen var leiet av La Compagnie Immobilière de Paris. Péreirebrødrene finansierte lanseringen av forretningen, og tok i 1860 aksjeandeler i den. I 1857 trakk Faré seg fra gesjeften, fordi han mente at den ikke var rentabel. Men i 1865 tok den inn 15 millioner i salg, og ti år etter 41 millioner. På denne tid ansatte selskapet ca 2400 personer, og Chauchard og Hériot ble svært rike.
I 1875 klarte de å gå til innkjøp av hele bygningen. De flyttet Hôtel du Louvre til den andre siden av Place du Palais-Royal, der det fremdeles står, og etter to års arbeid åpnet de Les Grands Magasins du Louvre. Magasinet tilbød alt hva den kresne kunde kunne begjære; det hadde 52 avdelinger og disker som tilbød silker av mange farver, indiske sjal, tartaner, article de Paris, undertøy, leger, vannfarger og meget mer.
Auguste Hériot døde i 1879,og hans bror Olympe arvet hans del av selskapet. Chauchard solgte sine aksjer, uvisst av hvilken grunn, i 1885. Deretter ledet Olympe selskapet alene til 1888, det året da tegnene på sinnssykdom fremtvang hans fratreden. Han ble etterfulft av Émile Pereires sønn.
I 1889 fikk selskapet navnet Société du Louvre og åpnet ytterligere et hotell, Hôtel Concorde Saint-Lazare, med en hall tegnet av Gustave Eiffel. I 1909 åpnet selskapet Hôtel de Crillon på Place de la Concorde.
Under den annen verdenskrig ble bygningen ødelagt. Natt til 24. september 1943 skjøt tysk luftvern ned et britisk Avro Lancaster bombefly, og det styrtet ned i storvaresenteret. Eksplosjonen etterlot seg et stort krater og storbrannen ødela hele bygningen på nær av noen fasadevegger.
Muhammad II av Ifriqiya

Abu l-Gharaniq Muhammad II (arabisk: أبو الغرانيق محمد بن أحمد, Abū l-Ġarānīq Muḥammad b. Aḥmad; død 875) var den åttende emiren av aghlabidene i Ifriqiya (864–875).

Biografi

Abu l-Gharaniq Muhammad II etterfulgte sin onket Ziyadat Allah II (863–864) som emir. Han overtok fra forgjengerne et sterkt rioke med blomstrende næringsliv og stor velstand. Slik kunne Muhammad II uten bekymringer hengi seg til sitt sløseri og prakttutfoldelse, vinen og jakten. Under Muhammad IIs tid kunne aghlabidene erobre Malta og på grunn av sine røvertokter mot det italienske fastland tvinge pave Johannes VIII til å betale tributter.
Men mot slutten av hans tid bragte en pilegrimskaravane fra Mekka med seg pesten til Ifriqiya. Denne, sammen med den hungersnød som fulgte, førte til en kraftig befolkningsnedgang og til svekkelse av riket. 
Muhammad II ble etterfulgt av sin bror Abū Ishāq Ibrāhīm II (875–902).
One Night

«One Night» er en amerikansk sang, skrevet av Dave Bartholemew, Pearl King og Anita Steinman. Den ble popularisert av Elvis Presley.
Sangen fantes på en plate med Smiley Lewis under sin opprinnelige tittel, «One Night of Sin», i 1956.
Presley spilte inn «One Night of Sin» i Paramount Soundstage, Hollywood, 18. januar 1957. Paramount-produsent var Walter Scharf.
Plateselskapet mente at linjen «One night of sin is what I am now paying for» var for dristig. Teksten ble så endret til «One night with you is what I'm now praying for».
Presley spilte inn den litt mer stuerene versjonen i Radio Recorders, Studio, Hollywood, 23. februar 1957. «One Night» ble utgitt på en dobbelt A-sidet plate (RCA Victor 20-7410 (78-plate), RCA Victor 47-7410 (single)) med «I Got Stung» 21. oktober 1958.  Produsent var Steve Sholes.
Presleys versjon av «One Night of Sin» ble først utgitt noen år etter hans død, på LP-platen, A Legendary Performer, Vol. 4 (RCA Victor CLP 4848). Den ble utgitt i november 1983.

Norsk versjon

Tande-P har skrevet en norsk tekst. På norsk bærer den tittelen «En natt med deg». Den ble utgitt på CD-albumet Fridtjofs helaften med Øivind Blunck som Fridtjof (Tylden & Co. GTACD 8065) i 1998.
Giovanni Silva de Oliveira

Karriere i Brasil

Giovanni, som er født i Abaetetuba, startet sin karriere som profesjonell fotballspiller i 1991, da han signerte for Tuna Luso. Han scoret 24 mål i 1993-sesongen, og spilte deretter for klubbene Remo, Paysandu og Sãocarlense før han gikk til den brasilianske toppklubben Santos i 1995.

Brasil

Pelé betalte selv for Giovannis overgang til Santos, og utropte ham til «den nye Pelé».
Giovanni scoret i halvparten av kampene første sesongen, og kunne notere seg 25 mål på 19 kamper andre sesongen. Giovanni hadde en kultstatus blant lagets supportere, og hadde tilnavn som «Messias» og «Giovannis vitner».

Barcelona

Etter å ha spilt for Santos, gikk Giovanni over til FC Barcelona i 1996. Han etablerte seg som førstelagsspiller, og kunne notere seg 18 mål i løpet av de to første sesongene. I sin første sesong for Barcelona vant han Cupvinnercupen med laget. Da Louis van Gaal tok over som manager for klubben, falt han, sammen med Sonny Anderson, ut av førstelaget, til tross for avgjørende scoringer, som i andre kampen av UEFA Super Cup 1997 mot Borussia Dortmund. han forlot Barcelona til fordel for den greske klubben Olympiakos for den rekordstore overgangssummen 10 800 000 £ sommeren 1999. Han kom senere i karrieren med kontroversielle uttalelser, hvor han refererte til Van Gaal som en Hitler for brasilianere, og for å være selvsentrert.

Olympiakos og senere karriere

Giovanni etablerte seg raskt som en av de beste spillerne i den greske ligaen. Han var toppscorer i Hellas i 2003/2004-sesongen, med 21 scorede mål.
I 2005 returnerte Giovanni til Santos, hvor han spilte sammen med blant andre Robinho. Med begrenset suksess etter returen, ble han av klubbens trener, Vanderlei Luxemburgo, bedt om å forlate laget.
Etter den korte og mislykkede returen til Brasil, spilte Giovanni for mindre kjente klubber, som Al-Hilal, Ethnikos, Sport og Mogi Mirim, før han returnerte til Santos, hvor han kunne notere seg sin første tittel med klubben, Campeonato Paulista. Giovanni la opp i 2010.

På landslaget

Giovanni spilte 20 kamper for Brasils landslag. Han scoret seks mål, og spilte blant annet i VM i fotball 1998 i Frankrike.
Eivind Heiberg

Bakgrunn

Eivind Heibergs foreldre var oberst Axel Wulfsberg Heiberg (1832–1904) og Emma Sejersted (1840–1930). Heiberg tok utdannelse som ingeniør; han ble uteksaminert på maskinlinjen ved Trondhjems Tekniske Læreanstalt i 1890.

Karriere

Han arbeidet som tegner og konstruktør i Norges statsbaner fra 1890 til 1899.
Etter årene i NSB ble han administrerende direktør i Skabo jernbanevognfabrik. I de 25 årene han ledet denne fabrikken klarte han å bringe bedriften videre. Etterhvert ble den landets ledende produsent av passasjervogner og sporvogner, og 1911 leverte fabrikken landets første norskbygde trolleybuss. Utover i 1920-årene utgjorde karosseribygging til busser og lastebiler en stadig større andel av fabrikkens produkter.
Heiberg gikk tilbake til NSB i 1924 som generaldirektør og holdt den stillingen frem til sin avgang i 1938. Heibergs tid som leder av NSB kom til å bli svært vanskelig. 1920- og 1930-årene var en tid preget av økonomisk stagnasjon. Busser og lastebiler ble etterhvert en alvorlig konkurrent til jernbanen, som i flere år slet med kontinuerlig inntektssvikt. For første gang måtte NSB legge ned jernbanestrekninger. Trafikken på de nybygde banene ble heller ikke slik som prognosene tilsa. Fra 1924 til 1933 sank NSBs inntekter fra 103 til 64 millioner. Eivind Heiberg fikk derfor ikke noe godt ettermæle for sin ledelse av NSB.
Han var ellers formann i Norges Standardiseringsforbund 1924-34.
Heiberg var gift med Gudrun Møller, datter av ordfører og stortingsrepresentant Johan Moses Møller. Han er farbror til Edvard Heiberg og Bernt Heiberg, farfar til Karin Stoltenberg og oldefar til Jens Stoltenberg.

Utmerkelser

Heiberg ble i 1934 gjort til kommandør av St. Olavs Orden «for embetsfortjeneste og fortjenester av Norges Standariseringsforbund».
Heiberg var også innehaver av Dannebrogordenen, Finlands hvite roses orden og Nordstjerneordenen.
Tilslørte bondepiker (album)

Tilslørte bondepiker er et musikkalbum med Erling Bonde, utgitt i 1978.
Verdenscupen i skihopping 2016/17 — Garmisch-Partenkirchen — HS 140 menn

Poengfordeling World Cup

1 pl. 100 - 2 pl. 80 - 3 pl. 60 - 4 pl. 50 - 5 pl. 45 - 6 pl. 40 - 7 pl. 36 - 8 pl. 32 - 9 pl. 29 - 10 pl. 26 - 11 pl. 24 - 12 pl. 22 - 13 pl. 20 - 14 pl. 18 - 15 pl. 16 - 16. pl 15 - 17 pl. 14 - 18 pl. 13 - 19 pl. 12 - 20 pl. 11 - 21 pl. 10 - 22 pl. 9 - 23 pl. 8 - 24 pl. 7 - 25 pl. 6 - 26 pl. 5 - 27 pl. 4 - 28 pl. 3 - 29 pl. 2 - 30 pl. 1

Premiepenger

De 30 beste for premiepenger. De for 100 Sveitsefranc ganget med antall verdenscup-poeng de fikk i rennet. Det vil si Nr 1 - 10.000 chf - Nr 10 2.600 chf - Nr 20 1.100 chf og nr 30 100 chf.
Astronomiske navnekonvensjoner

I antikken var det bare solen og månen, et par hundre stjerner og de mest lett synlige planetene som hadde navn. I løpet av de siste par hundre årene har antallet identifiserte objekter steget fra hundrevis til over en milliard, og flere blir oppdaget hvert år. Astronomer må være i stand til å tildele systematiske betegnelser og entydig identifisere alle disse objektene, og samtidig gi navn til de mest interessante objektene og eventuelt kjennetegn ved disse objektene.
Den internasjonale astronomiske union (IAU) er det organet som offisielt er anerkjent av astronomer og andre forskere verden over som de facto myndighet for navngiving av himmellegemer. Som svar på behovet for entydige navn for astronomiske objekter har det blitt utarbeidet en rekke systemer for systematiske navn for legemer av varierte typer.
Den høyeste harmonis port

Den høyeste harmonis port (tradisjonell kinesisk: 太和門, forenklet kinesisk: 太和门, pinyin: Tàihémén; mandsjuisk: Amba hūwaliyambure duka) er den annen større port når man trer inn i Den forbudte by i Beijing fra sør. 
Porten ble opprinnelig bygget under Mingdynastiet, og ble da kalt Fengtianmen (奉天門). Etter at Qing-dynastiet kom til makten i Kina fikk porten sine nåværende kinesiske og mandsjuiske navn.
Den flankeres av to mindre porter, Zhenduporten i vest og Zhaodeporten i øst. 
Denne porten og Meridianporten danner den nordlige og sørlige avgrensning av den store plassen (Shi Zi) som i sin tur er delt av en buktende bekk/kanal, med sine broer over (De gyldne elvebroer). 
På nordsiden av Den høyeste harmonis port ligger den storslagne  høyeste harmonis hall.
Oppsatt rundt trappene opp til porten er et stort antall store røkelseskogger. 
Den midtre trappen opp til porten var forbeholdt keiseren og hans nærmeste tjenere og ledsagere. Det samme gjaldt ved Meridianporten.
Lucia Wald

Æresbevisninger

Antic și modern. In honorem Luciae Wald utgitt av Editura Humanitas, 2006
Norges statsminister

Utnevnelse

Statsministeren utnevnes av kongen, og siden innføringen av parlamentarismen i 1884 (først formalisert ved lov i 2007) må han eller hun ha støtte blant et flertall av Stortingets medlemmer. I praksis vil den avtroppende statsministeren gi kongen råd om hvem han skal utpeke som ny statsminister etter en regjerings avgang. Statsministeren er vanligvis selv medlem av Stortinget, men overlater stortingsplassen til sin vararepresentant så lenge han eller hun er medlem av regjeringen.
De øvrige statsrådene i regjeringen utnevnes av kongen etter anbefaling fra statsministeren. De sitter kun så lenge de har statsministerens, og Stortingets, tillit.

Statsministerens omdømme og ettermæle

I 1997 gjennomførte journalist Kjell Cordtsen en undersøkelse blant norske historikere, journalister og statsvitere og ba dem rangere omdømmet (eller storheten) til norske statsministre fra Christian Michelsen til Thorbjørn Jagland. Rangeringen viste at Einar Gerhardsen og Christian Michelsen var de to statsministrene med best ettermæle. Statsministrenes ettermæle kan predikeres ut fra lengden på deres tid som statsminister og omfanget på arbeidsledigheten.